Úradný vestník L 054 , 02/03/1999 S. 0021 - 0022



Rozhodnutie Komisie zo 17. februára 1999 o nezaradení DNOC účinnej látky do prílohy I k smernici Rady 91/414/ES a o zrušení povolení prípravkov na ochranu rastlín s obsahom tejto účinnej látky (oznámené pod číslom dokumentu C(1999) 332) (Text s významom pre EHP) (1999/164/ES) KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na smernicu Rady 91/414/EHS z 15. júla 1991 o uvedení prípravkov na ochranu rastlín na trh [1], naposledy zmenenú a doplnenú smernicou Komisie 97/73/ES [2], so zreteľom na nariadenie Komisie (EHS) č. 3600/92 z 11. decembra 1992, ktoré ustanovuje podrobné pravidlá na vykonanie prvej fázy pracovného programu uvedeného v článku 8 ods. 2 smernice Rady 91/414/EHS o uvedení prípravkov na ochranu rastlín na trh [3], naposledy zmenené a doplnené nariadením (ES) č. 1199/97 [4], najmä na jeho článok 7 ods. 3a písm. b), keďže nariadenie Komisie (ES) č. 933/94 [5], naposledy zmenené a doplnené nariadením (ES) č. 2230/95 [6], stanovilo účinné látky prípravkov na ochranu rastlín, ktoré boli určené spravodajskými členskými štátmi na vykonanie nariadenia (EHS) č. 3600/92, a určilo oznamovateľov pre každú účinnú látku; keďže DNOC je jedna z 90 účinných látok, na ktoré sa vzťahuje prvá fáza pracovného programu určeného článkom 8 ods. 2 smernice 91/414/EHS; keďže v súlade s článkom 7 ods. 1 písm. c) nariadenia (ES) č. 3600/92 predložilo Francúzsko, menované ako spravodajský členský štát, Komisii 30. apríla 1996 správu o posúdení informácií predložených oznamovateľmi v súlade s ustanoveniami článku 6 ods. 1 tohto nariadenia; keďže Komisia po prijatí správy vypracovanej spravodajským členským štátom konzultovala s odborníkmi členských štátov, rovnako ako aj s hlavným oznamovateľom (Elf Atochem Agri SA), ako je stanovené v článku 7 ods. 3 nariadenia (EHS) č. 3600/92; keďže predloženú správu preskúmali členské štáty a Komisia v rámci Stáleho výboru pre zdravie rastlín; keďže toto preskúmanie bolo ukončené 1. decembra 1998 vo forme revíznej správy Komisie o DNOC v súlade s ustanoveniami článku 7 ods. 6 nariadenia (ES) č. 3600/92; keďže z hodnotení vyplýva, že predložené informácie nepreukázali, že prípravky na ochranu rastlín s obsahom tejto účinnej látky spĺňajú požiadavky stanovené v článkoch 5 ods. 1 písm. a) a písm. b) a 5 ods. 2 písm. b) smernice 91/414/EHS, najmä ohľadne prijateľnej expozície operátora a vplyvu na necieľové organizmy; keďže túto účinnú látku nie je preto možné zaradiť do prílohy I k smernici 91/414/EHS; keďže sa musí ustanoviť obmedzené obdobie odkladu pre likvidáciu, skladovanie, uvedenie na trh a použitie existujúcich zásob v súlade s ustanoveniami článku 4 ods. 6 smernice 91/414/EHS; keďže toto rozhodnutie nemá dopad na žiadne opatrenie, ktoré Komisia prípadne prijme neskôr pre túto účinnú látku v rámci smernice Rady 79/117/EHS [7]; keďže opatrenia stanovené týmto rozhodnutím sú v súlade so stanoviskom Stáleho výboru pre zdravie rastlín, PRIJALA TOTO ROZHODNUTIE: Článok 1 DNOC nie je zaradený ako účinná látka do prílohy I k smernici 91/414/EHS. Článok 2 Členské štáty zabezpečia, aby: 1. sa povolenia prípravkov na ochranu rastlín s obsahom DNOC zrušili do šiestich mesiacov od dátumu oznámenia tohto rozhodnutia, 2. sa po dátume oznámenia tohto rozhodnutia neudeľovali ani neobnovovali žiadne povolenia prípravkov na ochranu rastlín s obsahom DNOC podľa výnimky stanovenej v článku 8 ods. 2 smernice 91/414/EHS. Článok 3 Členské štáty udelia obdobie odkladu pre likvidáciu, skladovanie, uvedenie na trh a použitie existujúcich zásob v súlade s ustanoveniami článku 4 ods. 6 smernice 91/414/EHS, ktoré bude čo najkratšie a nie dlhšie ako 15 mesiacov od dátumu oznámenia tohto rozhodnutia. Článok 4 Toto rozhodnutie je adresované členským štátom. V Bruseli 17. februára 1999 Za Komisiu Franz Fischler člen Komisie [1] Ú. v. ES L 230, 19.8.1991, s. 1. [2] Ú. v. ES L 353, 24.12.1997, s. 26. [3] Ú. v. ES L 366, 15.12.1992, s. 10. [4] Ú. v. ES L 170, 28.6.1997, s. 19. [5] Ú. v. ES L 107, 28.4.1994, s. 8. [6] Ú. v. ES L 225, 22.9.1995, s. 1. [7] Ú. v. ES L 33, 8.2.1979, s. 36. --------------------------------------------------